  Майя Бывальцева Евгений Мерзляков Туннэ, 3-тӥ пӧсьтолэзе, Сьӧлта черкогуртын Мугорез но тазалыкез кыдатонъя выль огъетэз (ФОК) сиё-дано усьтӥзы. Со сярысь ужрадысен ивортодэтъя «Удмуртия» агентстволэн корреспондентэз ивортэ. Ужъюртлы улосчизылэсь, ӝог ветлонын спортъя дано мастерлэсь Герман Скурыгинлэсь нимзэ сётӥзы. Огъетын, бадӟым зал сяна, фитнеслы, нюръяськонлы, ӝӧквыл теннислы висъетъёс чакламын. Со сяна, Сьӧлтаын футбол бусыен, бызьылон сюресъёсын но тэтчаны гуосын выль стадион пуктӥзы. Ваньмыз со XXVIII Элькун гужем гурт шудонъёслы лэсьтэмын вал, азьланяз школаын дышетскисьёслы, черкогуртын улӥсьёслы туж яралоз. Сьӧлтаысь выль стадион Фото: Евгений Мерзляков © udmurt.media Сьӧлтаын элькун гурт шудонъёс 3-6 пӧсьтолэзе ортчозы. Ӵошатсконъёсы 1 сюрс 500 пала спортсменъёс пыриськозы.  Тегъёс: Спорт Тазалык Удмуртия гуртшудонъёс Сьӧлта  